**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԵՏԱԿԱՆ ՄՐՑԱՆԱԿՆԵՐԻ ՄԱՍԻՆ» ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԴԻՏՈՂՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը¸****գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխությունը** |
| 1. | 2. | 3. | 4. | 5. |
|  | Պետական վերահսկողական ծառայություն25.02.2019թ. թիվԵ/313-19 գրություն | 1. Նախագծի 3-րդ հոդվածի 2-րդ մասի 10-րդ կետից առաջարկում ենք հանել «համաշխարհային» բառը: | Չի ընդունվել: | Հայաստանի Հանրապետության նշված պետական մրցանակի անվանումից «համաշխարհային» բառը հանելը փոխում է պետական մրցանակի իմաստը: |
|  |  | 2. Նախագծի 3-րդ հոդվածի 2-րդ մասի 11-րդ կետը կարծում ենք խմբագրման կարիք ունի, մասնավորապես՝ անհասկանալի է «տեղեկատվական տեխնոլոգիաների ոլորտում կրթական Հայաստանի Հանրապետության պետական մրցանակներ» բառակապակցությունը: | Չի ընդունվել: | Գտնում ենք, որ մրցանակի անվանումը հստակ արտացոլում է բովանդակությունը: |
|  |  | 3. Նախագծի 3-րդ հոդվածի 2-րդ մասի 12-րդ կետի «բ» ենթակետում «լավագույն մարզական գյուղ» բառերն առաջարկում ենք փոխարինել «լավագույն մարզական համայնք» բառերով, նկատի ունենալով «Տեղական ինքնակառավարման մասին» Հայաստանի Հանրապետության օրենքի պահանջները: | Չի ընդունվել: | Նշված մրցանակի նպատակը գյուղերում ֆիզիկական կուլտուրայի և սպորտի զարգացումն ու խթանումն է, բացի այդ նշված պետական մրցանակի տեսակը նախատեսված է Կառավարության 2018 թվականի դեկտեմբերի 20-ի N 1557-Լ գործող որոշմամբ: |
|  |  | 4. Նախագծի 4-րդ հոդվածի 1-ին մասից առաջարկում ենք հանել «Հայաստանի Հանրապետության քաղաքացիներին» բառերը, նկատի ունենալով նաև Նախագծի 3-րդ հոդվածի 2-րդ մասի 11-րդ կետի «զ» ենթակետը, որի համաձայն՝ Հայաստանի Հանրապետության պետական մրցանակներից է «լավագույն սփյուռքահայ ուսանող» մրցանակը: Այս առումով անհրաժեշտ է նկատի ունենալ, որ սփյուռքահայ ուսանողներից ոչ բոլորը ունեն Հայաստանի Հանրապետության քաղաքացիություն: | Ընդունվել է: | Նախագծում կատարվել է համապատասխան փոփոխություն: |
|  | Գյուղատնտեսության նախարարություն25.02.219թ. թիվԳԳ/ԳԱ-1/820-19 գրություն | Դիտողություններ և առաջարկություններ չկան: |  |  |
|  | Էներգետիկ ենթակառուցվածքների և բնական պաշարների նախարարություն25.02.2019թ. թիվ01ԳԲ/13.2ՀովԲ/1064-19 գրություն | Դիտողություններ և առաջարկություններ չկան: |  |  |
|  | Սպորտի և երիտասարդության հարցերի նախարարություն26.02.2019թ. թիվ04/226-19 գրություն | Դիտողություններ և առաջարկություններ չկան: |  |  |
|  | «Սինոփսիս Արմենիա» ՓԲԸ26.02.2019թ.թիվ 128/19 գրություն | 1. ԳԼՈՒԽ 1, հոդված 4-ի 2-րդ կետում **ավելացնել՝ ՏՏ ոլորտում համաշխարհային ներդրման համար պետական մրցանակը շնորհվում է անկախ մրցանակակրի քաղաքացիությունից։*****Հիմնավորում՝*** Մինչ այժմ այս մրցանակին արժանացել են ինը անձ, որոնցից որևէ մեկը ազգությամբ հայ չի եղել, և չի ունեցել նաև ՀՀ քաղաքացիություն։ Մոտ ապագայում, որ այս մրցանակը կստանա ազգությամբ հայ կամ ՀՀ քաղաքացի իրատեսական չէ։ Խոսքը գնում է ՏՏ ոլորտի համաշխարհային մեծության լեգենդների մասին։ | Ընդունվել է: | Նախագծում կատարվել է համապատասխան փոփոխություն: |
|  |  | 2. ԳԼՈՒԽ 3, հոդված 7-ի 1-ին կետում ` *ՀՀ պետական մրցանակները շնորհվում են լավագույն ստեղծագործությունների, հայտնագործությունների (գյուտերի) և աշխատանքների հեղինակներին, տեղեկատվական տեխնոլոգիաների, ֆիզիկական կուլտուրայի և սպորտի բնագավառներում ավանդ ունեցած անձանց* ***ինչպես նաև ՏՏ ոլորտում լավագույն ուսանողների և աշակերտների* *դեպքում հարցազրույցների միջոցով։******Հիմնավորում՝*** Մրցանակաբաշխության մասնակից համալսարանները և դպրոցները տարբեր նոմինացիաներով ներկայացնում են իրենց թիմերին, իսկ ընտրող հանձնաժողովը հարցազրույցների միջոցով ընտրում է նրանցից լավագույններին։  | Ընդունվել է ի գիտություն: | Նախագիծը չի պարունակում մրցանակակիր ընտրող հանձնաժողովների կողմից Հայաստանի Հանրապետության պետական մրցանակների հավակնորդների ընտրությանը վերաբերող ընթացակարգային դրույթներ, որպիսին առաջարկում ներկայացված դրույթն է:  |
|  |  | 3. ԳԼՈՒԽ 3, Հոդված 7-ի չորրորդ կետ՝ *հանձնաժողովներից յուրաքանչյուրը բաղկացած է ինը անդամից,* ***բացառությամբ ՏՏ ոլորտում համաշխարհային ներդրման համար, ինչպես նաև պետական կրթական պարգևի դեպքերում, որտեղ հանձնաժողովների կազմում կարող են լինել մինչև 22 անդամներ։******Հիմնավորում՝*** ՏՏ ոլորտում համաշխարհային ներդրման համար պետական մրցանակի մրցանակաբաշխության հանձնաժողովը բաղկացած է 22 անդամներից, որոնց կազմում են ինչպես օտարազգի այնպես էլ հայ հեղինակավոր անձիք, որոնց քվեարկության արդյունքում է որոշվում հաղթողը; Իսկ պետական կրթական պարգևի հանձնաժողովում ներառված են 12 անդամներ, որոնք տաս օր շարունակ ամբողջ օրը վարում են հարցազրույցներ մասնակիցների հետ և քվորում ապահովելու համար անհրաժեշտ է լինում առնվազն յոթ անդամի ներկայությունը։ | Ընդունվել է: | Նախագծում կատարվել է համապատասխան փոփոխություն: |
|  |  | 4. ԳԼՈՒԽ 4, Հոդված 9-ի երկրորդ կետում՝ *Գրականության, արվեստի, ճարտարապետության և քաղաքաշինության, ճշգրիտ և բնական գիտությունների, հումանիտար և հասարակական գիտությունների բնագավառներում, ~~տեղեկատվական տեխնոլոգիաների ոլորտի,~~ ինչպես նաև ֆիզիկական կուլտուրայի և սպորտի ոլորտի Հայաստանի Հանրապետության պետական մրցանակները հանձնվում են մրցանակաբաշխությաբ տարվա դեկտեմբեր ամիսներին։* **Իսկ տեղեկատվական տեխնոլոգիաների ոլորտում՝ մրցանակաբաշխության տարվա հոկտեմբեր կամ նոյեմբեր ամիսներին:** ***Հիմնավորում՝*** պետական կրթական մրցանակների հանձնումը իրականացվում է յուրաքանչյուր տարի «Սինոփսիսի շաբաթը Հայաստանում» միջոցառումների շրջանակներում, յուրաքանչյուր տարվա հոկտեմբեր ամսին։ Մրցանակաբաշխությունը ամբողջովին ֆինանսավորվում է Սինոփսիս Արմենիա ընկերության կողմից։ ՏՏ ոլորտում համաշխարհային ներդրման համար մրցանակաբաշխությունը իրականացվում է հոկտեմբեր կամ նոյեմբեր ամիսներին քանի որ դեկտեմբեր ամիսը որպես կանոն հարմար չէ Հայաստան՝ մրցանակակիրների այցելության համար։ | Ընդունվել է: | Նախագծում կատարվել է համապատասխան փոփոխություն: |
|  | Առողջապահության նախարարություն27.02.2019թ. թիվԱԹ/11.1/2894-19 գրություն | Դիտողություններ և առաջարկություններ չկան: |  |  |
|  | Ազգային անվտանգության ծառայություն26.02.2019թ. թիվ11/148 գրություն | Դիտողություններ և առաջարկություններ չկան: |  |  |
|  | Կրթության և գիտության նախարարություն27.02.2019թ. թիվ01/10/2861-19 գրություն | 1. 4-րդ հոդվածում նշված է Հայաստանի Հանրապետության պետական մրցանակի հավակնելու իրավունք ունեցող անձանց շրջանակը, որի 1-ին մասի համաձայն՝ **Հայաստանի Հանրապետության պետական մրցանակները շնորհվում են Հայաստանի Հանրապետության քաղաքացիներին:** Նույն հոդվածի2-րդ մասով սահմանված է բացառություն, ըստ որի՝ աստղաֆիզիկայի, ինչպես նաև դրան հարակից ֆիզիկայի, մաթեմատիկայի բնագավառներում Հայաստանի ազգային հերոս, ակադեմիկոս Վիկտոր Համբարձումյանի անվան միջազգային գիտական **Հայաստանի Հանրապետության պետական մրցանակը շնորհվում է անկախ գիտնականի քաղաքացիությունից:** Ուստի, պարզ չէ, թե 3-րդ հոդվածի 2-րդ մասի 11-րդ պարբերության <<զ.>> կետում նշված տեղեկատվական տեխնոլոգիաների ոլորտում լավագույն սփյուռքահայ ուսանողին **կրթական** **Հայաստանի Հանրապետության պետական մրցանակ շնորհելիս** ինչ կարգով պետք է առաջնորդվել, եթեսփյուռքահայ ուսանողը Հայաստանի Հանրապետության քաղաքացի չէ: | Ընդունվել է: | Նախագծում կատարվել է համապատասխան փոփոխություն: |
|  |  | 2. 4-րդ հոդվածի 3-րդ մասում «Վարչապետն ու Կառավարության այլ անդամներն» բառերը փոխարինել «Պետական քաղաքական պաշտոն զբաղեցնող անձինք (բացառությամբ նախարարի տեղակալների)» բառերով: | Չի ընդունվել: | Հայաստանի Հանրապետության պետական մրցանակի հավակնելու անձանց վերաբերյալ նախագծով նախատեսված սահմանափակումները պայմանավորված են գործընթացի անաչառությունն ապահովելու անհրաժեշտությամբ, այլ ոչ թե պետական պաշտոն զբաղեցնելու հանգամանքով: |
|  | Բնապահպանության նախարարություն28.02.2019թ. թիվ1/04.3/10419-19 գրություն | Դիտողություններ և առաջարկություններ չկան: |  |  |
|  | Տնտեսական զարգացման և ներդրումների նախարարություն28.02.2019թ. թիվ01/11.3/1484-19 գրություն | Դիտողություններ և առաջարկություններ չկան: |  |  |
|  | Հանրապետության նախագահի աշխատակազմ28.02.2019թ. թիվԱՂ-354-2019 գրություն | Դիտողություններ և առաջարկություններ չկան: |  |  |
|  | Աշխատանքի և սոցիալական հարցերի նախարարություն28.02.2019թ. թիվԶԲ/ԱՌՊ4/2861-19 գրություն | Դիտողություններ և առաջարկություններ չկան: |  |  |
|  | Տարածքային կառավարման և զարգացման նախարարություն28.02.2019թ. թիվ01/21/1514-19 գրություն | Դիտողություններ և առաջարկություններ չկան: |  |  |
|  | Տրանսպորտի,կապի և տեղեկատվական տեխնոլոգիաների նախարարություն28.02.2019թ. թիվ05/16.1/2365-19 գրություն | Դիտողություններ և առաջարկություններ չկան: |  |  |
|  | Ֆինանսների նախարարություն01.03.2018թ. թիվ01/11-4/3285-19 գրություն | Դիտողություններ և առաջարկություններ չկան: |  |  |
|  | Ոստիկանություն01.03.2019թ. թիվ01.6/24/6215-19 գրություն | Դիտողություններ և առաջարկություններ չկան: |  |  |
|  | Արտակարգ իրավիճակների նախարարություն01.03.2019թ. թիվ1/06.1/1576-19 գրություն | 1. Նախագծի 3-րդ հոդվածի 1-ին մասում «տեղեկատվական տեխնոլոգիաների բնագավառում՝ ոլորտի զարգացման և կատարելագործման» բառերից հետո լրացնել «արտակարգ իրավիճակներում բնակչության պաշտպանության և քաղաքացիական պաշտպանության բնագավառներում՝ ոլորտների զարգացման, կատարելագործման, նորարարության ու ակնառու գիտական աշխատանքների կամ տուժածի փրկության ժամանակ դրսևորած արիության» բառերը: | Ընդունվել է: | Նախագծում կատարվել է համապատասխան փոփոխություն: |
|  |  | 2. Նախագծի 3-րդ հոդվածի 2-րդ մասում լրացնել նոր 13-րդ և 14-րդ կետեր՝ հետևյալ բովանդակությամբ.«13) Արտակարգ իրավիճակներում բնակչության պաշտպանության և քաղաքացիական պաշտպանության բնագավառներում՝ ոլորտների զարգացման, կատարելագործման, նորարարության ու ակնառու գիտական աշխատանքների համար Հայաստանի Հանրապետության պետական մրցանակ:»«14) Տուժածի փրկության ժամանակ դրսևորած արիության համար Հայաստանի Հանրապետության պետական մրցանակ:» | Ընդունվել է: | Նախագծում կատարվել են համապատասխան փոփոխություններ: |
|  |  | 3. Նախագծի 5-րդ հոդվածի 2-րդ մասի 2-րդ կետում «բնագավառներում» բառից առաջ լրացնել «արտակարգ իրավիճակներում բնակչության պաշտպանության և քաղաքացիական պաշտպանության» բառերը: | Ընդունվել է: | Նախագծում կատարվել է համապատասխան փոփոխություն: |
|  |  | 4. Նախագծի 7-րդ հոդվածի 1-ին մասում1) «սպորտի» բառից հետո լրացնել «արտակարգ իրավիճակներում բնակչության պաշտպանության և քաղաքացիական պաշտպանության» բառերը.2) «բնագավառներում» բառից հետո լրացնել «ինչպես նաև տուժածի փրկության գործում» բառերը: | Ընդունվել է: | Նախագծում կատարվել են համապատասխան փոփոխություններ: |
|  |  | 5. Նախագծի 8-րդ հոդվածի 3-րդ մասում «Հայաստանի Հանրապետության» բառերից առաջ լրացնել «արտակարգ իրավիճակներում բնակչության պաշտպանության և քաղաքացիական պաշտպանության ոլորտի» բառերը: | Ընդունվել է: | Նախագծում կատարվել է համապատասխան փոփոխություն: |
|  |  | 6. Նախագծի 9-րդ հոդվածում լրացնել նոր, հետևյալ բովանդակությամբ 4-րդ մաս՝ փոփոխելով մյուս մասերի համարակալումը.«4. Արտակարգ իրավիճակներում բնակչության պաշտպանության և քաղաքացիական պաշտպանության ոլորտի, ինչպես նաև տուժածի փրկության ժամանակ դրսևորած արիության համար պետական մրցանակները շնորհվում են սեպտեմբերի 4-ին՝ Արտակարգ իրավիճակների աշխատողի օրը:»: | Ընդունվել է: | Նախագծում կատարվել է համապատասխան փոփոխություն: |
|  |  | 7. Նախագծի 10-րդ հոդվածում լրացնել նոր, հետևյալ բովանդակությամբ 4-րդ և 5-րդ մասեր՝ փոփոխելով մյուս մասերի համարակալումը.«4. Արտակարգ իրավիճակներում բնակչության պաշտպանության և քաղաքացիական պաշտպանության ոլորտում՝ որպես Հայաստանի Հանրապետության պետական մրցանակ, շնորհվում են դափնեկրի հուշամեդալ, վկայագիր և դրամական պարգևատրում՝ առավելագույնը 5000000 դրամի չափով:»:«5. Տուժածի փրկության ժամանակ դրսևորած արիության համար՝ Հայաստանի Հանրապետության պետական մրցանակ, շնորհվում են դափնեկրի հուշամեդալ, վկայագիր և դրամական պարգևատրում՝ առավելագույնը 5000000 դրամի չափով:»: | Ընդունվել է: | Նախագծում կատարվել են համապատասխան փոփոխություններ: |
|  |  | 8. Նախագծի 10-րդ հոդվածի 10-րդ մասում «տեղեկատվական տեխնոլոգիաների» բառերից առաջ լրացնել «արտակարգ իրավիճակներում բնակչության պաշտպանության և քաղաքացիական պաշտպանության բնագավառում ու տուժածի փրկության ժամանակ դրսևորած արիության համար շնորհվող հուշամեդալների նկարագրությունը, դափնեկրի վկայագրերի ձևը» բառերը: | Ընդունվել է: | Նախագծում կատարվել է համապատասխան փոփոխություն: |
|  | Մշակույթի նախարարություն04.03.2019թ. թիվ05/5.1/1151-19 գրություն | Առաջարկում է «Հայաստանի Հանրապետության պետական մրցանակների մասին» ՀՀ օրենքի նախագծի 3-րդ հոդվածի 2-րդ մասի 2-րդ կետում «երաժշտության» բառից հետո լրացնել «և կատարողական արվեստների» բառերը՝ հիմք ընդունելով նախագծի 7-րդ հոդվածի 1-ին մասի պահանջը, համաձայն որի պետական մրցանակները շնորհվում են ստեղծագործության հեղինակներին, որոնք երաժշտության ոլորտում համարվում է կոմպոզիտորները, իսկ տվյալ դեպքում երաժշտության կատարողները դուրս են մնում մրցանակներ ստանալու հնարավորությունից: Բացի այդ, կատարողական արվեստը երաժշտության ոլորտում գտել է իր ուրույն տեղը և ունի ձեռքբերված հաջողություններ ինչպես Հայաստանի Հանրապետության, այնպես էլ միջազգային հարթակներում: | Ընդունվել է: | Նախագծում կատարվել է համապատասխան փոփոխություն: |
|  | «Հայաստան» համահայկական հիմնադրամ28.02.2019թ. թիվ2-088 գրություն | Դիտողություններ և առաջարկություններ չկան: |  |  |
|  | ՀՀ գիտությունների ազգային ակադեմիա01.03.2019թ. թիվ24-01/103 գրություն | Դիտողություններ և առաջարկություններ չկան: |  |  |
|  | Սփյուռքի նախարարություն06.03.2019թ. թիվ01/16.1/206-19 գրություն | Դիտողություններ և առաջարկություններ չկան: |  |  |
|  | Արտաքին գործերի նախարարություն06.03.2019թ. թիվ1111/2776-19 գրություն | Դիտողություններ և առաջարկություններ չկան: |  |  |
|  | Պաշտպանության նախարարություն | Արդարադատության նախարարության 20.02.2019թ. թիվ 01/3568-19 գրությամբ նախագիծն ուղարկվել է կարծիքի, սակայն դեռևս դիտողություններ և առաջարկություններ չեն ներկայացվել: |  |  |